burgasdotpro/wikipedia huggingface dataset:
Justitia

Justitia alebo Iustitia alebo Justícia (lat. Iustitia) je starorímska bohyňa spravodlivosti. Za otca Iustitie niekedy pokladali Jupitera, inokedy Saturna.
Zobrazenie.
Stelesnenie pravdy a spravodlivosti sa datuje najskôr k bohyni Maat, a neskôr Isis zo starovekého Egypta. 
Podobu bohyne Justície si Rimania osvojili zo Starovekého Grécka a stelesnili ju v podobe mladej ženy, ktorá vo svojich rukách pevne zviera váhy (najčastejšie v ľavej ruke) a dvojsečný meč (v ruke pravej) v dnešnej podobe je zobrazovaná i s páskou cez oči a niekedy môže stáť na mešci s peniazmi, čo symbolizuje nepodplatiteľnosť alebo na hadovi, ktorý znamená v premenenom význame zločin, poprípade konkrétnych porušovateľov spravodlivosti a zákonnosti. 
Jej vyobrazenia v podobe obrazov a sôch najčastejšie zdobia budovy súdov a jednotlivé pojednávacie miestnosti, poprípade právnické kancelárie.
Zviazané oči.
Vyobrazenie Justície, ktorá má cez oči natiahnutú stužku, aby nevidela účastníkov pojednávania – ich pôvod, moc, postavenie, či majetok, aby rozhodovala bez strachu a vidiny prospechu, ale konkrétny prípad. Stužka má v každom prípade symbolizovať nestrannosť, tak ako váhy spravodlivosť a meč rozhodnosť i prípadný trest. Takáto podoba „slepej spravodlivosti“ je nám známa až od 16. storočia.
Najstaršie rímske mince vyobrazovali Justíciu s odkrytými očami. Prvé znázornenie so stužkou je nám známe z roku 1543, kedy tento motív použil švajčiarsky umelec Hans Gieng na soche Gerechtigkeitsbrunnen – „fontáne spravodlivosti“ v Berne. 
Množstvo dnešných spodobení bohyne je bez stužky, ako napríklad pozlátená socha na Old Bailey = vrchný trestný súd v Londýne – turistické brožúry sa odvolávajú na historickú podobu sochy
Grécko.
Gréci mali dve bohyne Themis pre zákonný poriadok a Diku pre spravodlivosť, Rimania tieto dve veci stotožňovali. 
Keď Zeus vykonával funkciu najvyššieho sudcu, stávala po jeho boku Dike spolu s matkou Themidou, ktorá bola bohyňou zákonného poriadku. Gréci si uvedomovali, že spravodlivosť a zákonný poriadok nemusia byť vždy to isté. Obe bohyne boli ochrankyne práva, Dika v zmysle spravodlivosti a Themis v zmysle zákonnosti.
Diké

Diké alebo Dika alebo Dike (po grécky "Diké", latiniz. "Dice") je grécka bohyňa spravodlivosti, dcéra Dia a Themidy.
Keď Zeus vykonával funkciu najvyššieho sudcu, stávala po jeho boku spolu s matkou Themidou, ktorá bola bohyňou zákonného poriadku. Gréci si uvedomovali, že spravodlivosť a zákonný poriadok nemusia byť vždy to isté. Obe bohyne boli ochrankyne práva, Dika v zmysle spravodlivosti a Themis v zmysle zákonnosti.
U Rimanov Dika a Themis splynuli do jedinej bohyne Justitie.
Tamarine Tanasugarnová

Tamarine Tanasugarnová (* 24. máj 1977, Los Angeles, Kalifornia, USA) je súčasná thajská profesionálna tenistka. Počas svojej kariéry vyhrala 1 turnaj WTA v dvojhre a 5 turnajov vo štvorhre.
Hóry

Hóry boli dcéry Dia a Themidy.
Ich presný počet nie je známy, podľa Homéra strážili brány Olympu, ich počet neuvádza, podľa Hésioda boli tri:
Podľa neskorších autorov zosobňovali ročné obdobia, ale iba priaznivé - zimu nie.
V takomto chápaní boli tiež tri a to:
Prvé dve niekedy splývali, namiesto Anatoly sa občas uvádzala Chlóris - ochrankyňa kvetov alebo Auxo.
Gréci si Hóry predstavovali ako nádherné dievčatá.
Klótho

Klótho (iné názvy: Klóthó, Klotho, Kloto, Klóto, Klótó; po grécky "Klóthó"; po latinsky "Clotho" alebo "Nona") je jedna z troch Moir, bohýň osudu. Rozmotávala niť ľudského života. Vzkriesila Tantalovho syna Pelopa k životu, keď ho Tantalos zabil a jeho mäsom pohostil bohov.
Parka

Parky (lat. Parces) boli rímske bohyne osudu, veľmi podobné gréckym Moiram.
Pôvodne mali Rimania iba jednu Parku a to bohyňu pôrodu, tri Parky si vytvorili pod vplyvom gréckej mytológie. Volali ich buď podľa gréckych mien Klótho, Lachesis a Atropos alebo latinsky Nona, Decuma a Morta.
Nábojnica

Nábojnica je tenkostenné puzdro, v ktorom je uložená prachová náplň a ostatné muničné diely nábojky. Pri jednotnom náboji spája nábojnica všetky prvky náboja do jedného celku, pri delených nábojoch je samostatným hermetickým dielom. 
Materiál nábojníc.
Nábojnica býva zhotovená z kovu, spravidla z mosadze, ocele alebo hliníku. Môže byť zhotovená čiastočne alebo celkom aj z nekovových materiálov. Napríklad nábojnice pre brokové náboje majú kovové dno, zhotovené obvykle z tenkého mosadzného plechu, a zvyšok nábojnice je zhotovený z plastu alebo z papiera.
Pre delostreleckú muníciu sa často používajú polospáliteľné alebo spáliteľné nábojnice. Zjednodušujú niektoré mechanizmy zbraní, napríklad na vyťahovanie a vyhadzovanie nábojníc zo zbrane, zjednodušujú celú manipuláciu s muníciou v obmedzenom priestore (napríklad v tankoch), znižujú zamorovanie bojového priestoru tanku spalnými plynmi, ktoré zostávajú v nábojnici po výstrele.
Oľha Mykolajivna Savčuková

Oľha Mykolajivna Savčuková (, ; * 20. september 1987, Makijivka, Ukrajina) je súčasná ukrajinská profesionálna tenistka.
Mladá garda

Mladá garda môže byť
Stéphanie Cohenová-Alorová

Stéphanie Cohenová-Alorová (* 18. marec 1983, Paríž, Francúzsko) je súčasná francúzska profesionálna tenistka.
Queens of the Stone Age (album)

Queens of the stone age je debutový album rovnomennej kapely. Album bol vydaný v roku 1998 v LooseGroove Records, ktoré založil Stone Gossard, gitarista z Pearl Jam.
Členovia.
Josh Homme - spev, gitara 
Alfredo Hernández - bicie 
Carlo Von Sexron (t. j. Joshua Homme) - basgitara, klavír, klávesy
s výpomocou iných umelcov ako Chris Goss, Fred Drake, Dave Catching, Nick Oliveri a iný.
Mladá garda (odbojová organizácia)

Mladá garda () bola podzemná odbojová organizácia, ktorá bojovala v roku 1942, počas druhej svetovej vojny, proti nacistom v okupovanom ukrajinskom meste Krasnodone.
Osudy Mladej gardy spracoval v rovnomennom románe sovietsky spisovateľ Alexander Fadejev (pozri Mladá garda).
Na počesť Mladej gardy je pomenovaný bratislavský internát Mladá garda (internát).
Mladá garda (román)

Mladá garda je román sovietskeho spisovateľa Alexandra Fadejeva, v ktorom umelecky spracoval osudy odbojovej organizácie Mladá garda. Podľa románu bol natočený film s rovnomenným názvom.
Pre-alfa verzia

Pre-alfa verzia je testovacia verzia softvéru, ktorý je vo veľmi skorom štádiu testovania. Pre-alfa sa veľmi podobá na predchádzajúcu stabilnú verziu, obsahujú len časť plánovaných nových funkcií. Často sú prvé pre-alfa verzie kompatibilné s predtým vydanou stabilnou verziou.
Nike

Nike alebo Niké alebo Níké môže byť:
Nike môže byť aj:
Niké môže byť aj stávková spoločnosť, pozri Niké (stávková kancelária).
Uziel Gal

Uziel Gal (* 15. december 1923 – † 7. september 2002) bol izraelský konštruktér. Skonštruoval samopal Uzi.
Život.
Narodil sa v Nemecku v meste Weimar. Vlastným menom sa volal "Gotthard Glass". Po nástupe nacistov k moci spolu s rodinou utiekol do Británie a neskôr do Palestíny, ktorá vtedy bola britským mandátnym územím. Tam si zmenil svoje meno z Glass na Gal. Pripojil sa do židovskej skupiny Hagana, ktorá bojovala proti Britom a Arabom, aby sa vzdali vlády nad ich územím, na ktorom chceli vyhlásiť vlastný židovský štát. Uplatnil sa najmä pri výrobe a ilegálnom získavaní zbraní. Absolvoval dôstojnícky kurz a bojoval v židovsko-arabskej vojne. Keď v 1948 vznikol Izrael, stal sa dôstojníkom v oficiálnej izraelskej armáde.
Izraelské ozbrojené skupiny a spočiatku aj armáda používala rôzne zbrane, najmä britské samopaly Sten, ktoré boli síce účinné a ľahko sa vyrábali, ale neboli vhodné na boj v púšti. Preto sa Gal rozhodol skonštruovať samopal, ktorý by spĺňal tieto požiadavky. Študoval konštrukcie viacerých zbraní, najviac sa však inšpiroval československým samopalom vzor 25. Svoj samopal predstavil v roku 1951. Bol pomenovaný ako Uzi, čo je zdrobnenina mena Uziel. Sám Uziel Gal však proti tomu protestoval. Samopal Uzi dnes patrí medzi najrozšírenejšie samopaly na svete. V roku 1958 bol prvou osobou, ktorá bola ocenená cenou Izraelskej bezpečnosti.
V roku 1976 sa odsťahoval do USA, pretože jeho dcéra Tamar mala nádor na mozgu a potrebovala špeciálnu zdravotnú starostlivosť. V roku 1984 Tamar zomrela. Jeho manželka Ahuva zomrela v roku 1998. 
Uziel Gal zomrel v USA roku 2002 na rakovinu. Pochovaný je v "Kibuc Jagur" pri svojej dcére a manželke.
Káder New York Islanders v sezóne 2005/06

V kádri klubu NHL New York Islanders sa v sezóne 2005-06 objavilo nasledujúcich 22 hráčov:
Káder v závere sezóny 2005-06.
Brankári:
Obrancovia:
Útočníci
Hráči mimo kádra.
"V tomto zozname sú uvedení hráči mimo kádra, ktorí odohrali v sezóne 2005/06 za New York Islanders aspoň jeden zápas. Stav k 5. novembru 2005."
Lupka

Lupka () je prírodná rezervácia na juh od mestskej časti Nitra-Dražovce.
Predstavuje príklad typickej lesostepnej lúky. Na južnom vápencovom svahu rastú z kvetov najznámejšie - hlaváčik jarný, poniklec veľkokvetý, kosatec nízky, jasenec biely, veternica lesná, jaseň mannový a sinokvet mäkký. Na kremencoch sa flóra výrazne mení, prevládajú vres obyčajný, trnka obyčajná, višňa krovitá, metlica krivolaká a početné druhy ruží. Z hmyzu podobne ako v okolitých lesostepiach, najvzácnejšie sú modlivka zelená a sága stepná.
Miera (filozofia)

Miera sa vo filozofii chápe napr. ako kvalitatívne určený interval kvantitatívnych zmien, v hraniciach ktorého môže existovať daná kvalita či podstatná určenosť objektu.
Pojmy alebo predstavy miery závisia od významových útvarov, ktoré intervenujú v priebehu ich tvorby a značne sa líšia. Napr. v gréckej mytológii je symbolom miery bohyňa spravodlivosti Themis, jej dcéra Diké (ochrankyňa mieru, pokoja a práva) a Nemezis (bohyňa spravodlivej odplaty). V antických tragédiách miera vystupuje ako druh kozmickej miery (nepísaný zákon, ktorý nemožno beztrestne prekročiť, nevratné striedanie dňa a noci). 
Filozofickú kategóriu miery vymedzil po prvý raz Hegel, a to ako jednotu kvalitatívnej a kvantitatívnej určenosti vecí.
Miera podľa Šindelářa.
Podľa Šindelářa je miera hranica premenlivosti a prechodu stavov, javov, procesov z jedných do druhých, organická jednota kvantity a kvality. Každý predmet alebo jav má určité hranice premenlivosti, za ktorými kvantitatívne zmeny vedú ku kvalitatívnym zmenám. Práve tieto hranice sú mierou. Pre zachovanie miery treba určitú stabilitu podmieňujúcich článkov, účastníkov a pod., rovnováhu kvantity a kvality (napr. výrazná zmena v počte účastníkov nejakej akcie môže podstatne zmeniť aj jej výsledok alebo aspoň jej priebeh.
Merica

Merica môže byť:
Fosforit

Fosforit je usadená hornina biogénneho pôvodu s obsahom P2O5 okolo od 5 % do 35 %. Je to zmes fosforečnanov prírodného pôvodu v ktorej je jedna z hlavných zložiek minerálna skupina apatitu. Používa po úprave ako hnojivo - zdroj fosforu pre výživu rastlín.
Názov fosforit sa pôvodne používal ako označenie apatitu.
Zloženie.
Mineralogicky sú fosfority tvorené viacerými minerálmi fosforu ako sú apatit (flórapatit, hydroxylapatit, karbonátapatit), francolit alebo z amorfnej látky kleofán. Kleofán najčastejšie pochádza z organických výlučkov ako sú koprolity, čo sú fosílne exkrementy. Niekedy vytvára ooidy a pelety.
Vznik.
Fosfatický materiál sa nachádza v kostiach a zuboch všetkých chordátov, ktorých odumreté telá sa môžu nachádzať rozptýlené v sedimentoch. V prípade, že je takto nahromadené väčšie množstvo týchto pozostatkov označujú sa vzniknuté sedimenty "bonebeds". Väčšie koncentrácie fosfátov nie sú bežné, najčastejšie sa nachádzajú na plytkých šelfoch. Najmä v oblastiach s veľkou produktivitou organickej hmoty ale nízkym okysličením vody. Nevyskytujú sa však v plne anoxyckom prostredí. Akumulácie fosforitov vznikajú aj hromadením trusu vtákov na ostrovoch (guáno). Niekedy sa môže hromadiť klastický apatit zo zvetrávajúcich granitoidných hornín v náplavoch.
Výskyt.
Fosfáty sa vyskytujú už od konca prekambria, iné veľké ložiská sú známe z permu a z hraníc krieda-paleogén a miocén-pliocén. Najznámejšia je permská formácia "Phosphoria" v USA, ktorá sa rozprestiera na ploche 350 000 km2.
Na Slovensku sú fosfority známe z niektorých druhohorných súvrství. Nájdené boli napr. v allgäuskom súvrství fatrika.
San Félix

San Félix môže byť:
Zmiešaná štvorhra na French Open 2007

Zmiešaná štvorhra na French Open 2007 sa hrala ako súčasť French Open 2007 od 31. mája do 7. júna. Súťaže sa zúčastnilo 32 párov, z toho 7 nasadených. Minuloročné prvenstvo obhajoval pár Katarina Srebotniková, Nenad Zimonjić, ktorý sa nakoniec prebojoval až do finále, kde podľahol páru Nathalie Dechyová, Andy Ram 5:7, 3:6.
Nasadenie.
Nižšie je zoznam nasadených hráčov. V zátvorkách je kolo, v ktorom vypadli.
Mike Dunham

Mike Dunham (* 1. jún 1972) je bývalý americký hokejový brankár, ktorý naposledy chytal za klub New York Islanders v NHL. Dunham reprezentoval USA na Zimných olympijských hrách 2002 v Salt Lake City, kde získal striebornú medailu.
Klubová kariéra.
Dunham bol draftovaný klubom New Jersey Devils v roku 1990. Devils si ho vybrali ako celkovo 53. v poradí.
Počas svojej kariéry nastupoval aj za kluby Nashville Predators, New York Rangers, Atlanta Thrashers, a New York Islanders. Získal ocenenie William M. Jennings Trophy v roku 1996.
Robinson Crusoe

Robinson Crusoe môže byť:
Frank Knight

Frank Knight (* 7. november 1895, McLean County, Illinois, USA - † 15. apríl 1972, Chicago) bol americký profesor ekonómie na katedre ekonómie Chicagskej univerzity. 
Je považovaný za predchodcu alebo "zakladateľa" chicagskej školy aj napriek tomu, že pojem chicagska škola sa začal používať až v súvislosti s jeho žiakmi Miltonom Friedmanom, Georgom J. Stiglerom.
Na rozdiel od väčšiny predstaviteľov chicagskej školy nebol Knight zástancom metodologického pozitivizmu.
Knight bol jedným zo zakladateľov Mont Pelerin Society.
Othello

Othello (celý pôvodný názov je The Tragedy of Othello The Moor of Venice) je jednou z tragédií anglického dramatika William Shakespeare. Prvýkrát bola zaregistrovaná v roku 1621, jej vznik sa predpokladá okolo roku 1620.
Príbeh rozpráva o Othellovi, ktorého dovedú intrigánske plány jeho blízkeho priateľa Jaga na pokraj zúrivosti a v hneve zabije svoju milovanú ženu Desdemonu. Mnohí sa dlho domnievali, že práve Jago je hlavnou postavou tejto hry, ale neskoršie štúdie potvrdili Othellovu suverenitu.
Slum

Slum je časť mesta alebo veľkomesta, ktorá je obvykle obývaná veľmi chudobnými a sociálne veľmi slabými vrstvami obyvateľstva. Slumy môžeme nájsť najmä v najväčších mestách sveta, väčšinou na ich okraji. Aj keď sa termíny "slum" a "geto" zamieňajú, je medzi nimi rozdiel. Getá sú na rozdiel od slumov založené na etnickom, rasovom alebo národnostnom princípe.
Slumy sú založené na sociálno-ekonomickej situácii populácie, ktorá v ich priestoroch prežíva. Pre slumy je charakteristická kriminalita, nezamestnanosť, častý výskyt samovrážd, nízka vzdelanostná úroveň a gramotnosť, finančná bieda a provizórne obydlia. Slumy nie sú založené na rasovom, etnickom či náboženskom zložení obyvateľov a vzhľadom na ekonomickú situáciu je pre ich obyvateľov nemožné slumy opustiť.
Doktor teológie

Doktor teológie (skratka ThDr., ) je akademický titul písaný pred menom, ktorý na Slovensku dostávajú absolventi magisterského štúdia v teologických študijných programoch (okrem katolíckych) po absolvovaní rigoróznych skúšok.
Vo svete sa titul doktor teológie udeľuje absolventom druhého stupňa doktorandského štúdia teológie (katolíckej i nekatolíckej) a často má inú skratku, napríklad v Česku, Kanade, USA sa používa skratka Th.D. Na Slovensku sa však absolventom prvej ucelenej časti doktorandského štúdia v oblasti katolíckej teológie udeľuje titul licenciát teológie (ThLic.) a po absolvovaní celého doktorandského štúdia udeľuje titul doktor (PhD.).
Prskavka

Prskavka je typ zábavnej pyrotechniky v tvare drôtu, ktorého väčšia časť je obalená hmotou z ktorej po zapálení sršia iskry, až kým hmota nezhorí. Slúži ako ozdoba alebo zábavný predmet pri oslavách.
Prskavky horia pri veľmi vysokej teplote, v závislosti od paliva a oxidovadla až 1 0001 600 °C. 
Princíp.
Prskavky sú vyformované zo zmesi kovových pilín a oxidovadla. Po zapálení prskavky horia v zápalnej hmote obsiahnuté kovové zrniečka (napr. železo) prostredníctvom kyslíka uvoľneného z oxidovadla (napr. dusičnan bárnatý):
Oxidovadlo.
Oxidovadlom býva dusičnan draselný (KNO3), dusičnan bárnatý (Ba(NO3)2), dusičnan strontnatý (Sr(NO3)2) alebo chloristan draselný (KClO4).
Tmel.
Horľavý tmel spája a lepí aktívne zložky v zápalnej hmote. Používa sa napríklad dextrín alebo nitrocelulóza.
Elektroencefalografia

Elektroencefalografia (EEG) je vytváranie elektroencefalogramu (takisto skratka EEG), teda zápis synaptických potenciálov nervových buniek mozgu. Snímacie elektródy môžu byť umiestené na povrchu kože hlavy (elektroencefalograf v užšom zmysle, skalpový elektroencefalograf, EEG) alebo sú v kontakte s mozgovou kôrou (elektrokortikogram) alebo ide o hĺbkové elektródy (pri operáciách - stereoencefalogram).
Pri vyšetrení skalpovým EEG sa na hlavu nasadia čiapku s elektródami, cez ktoré komunikuje prístroj s mozgom. Samotné vyšetrenie nie je bolestivé, ale po vyšetrení sa môžu vyskytnúť silné bolesti hlavy. Pri vyšetrení sa používajú aktivačné metodiky ako hyperventilácia (hlboké dýchanie asi 5 min.) a fotostimulácia.
Licenciát teológie

Licenciát teológie (skratka ThLic.) je akademický titul udeľovaný v niektorých štátoch (napr. Slovensko, Česko) absolventom 1. stupňa doktorandského štúdia katolíckej teológie. V niektorých prípadoch je udelenie späté s vyznaním viery pred veľkým kancelárom fakulty, resp. vlastným ordinárom.
Pôvodne bol licenciát akademický stupeň, asi medzi bakalárom a doktorom. V Anglicku ho udeľovala Cambridge University pri štúdiu medicíny.
EEG

EEG môže byť:
Theodore Schultz

Theodore William Schultz (* 30. apríl 1902, Arlington, Južná Dakota, USA – † 26. február 1998, Evanston, Illinois) bol americký ekonómom z chicagskej školy ktorý sa zaoberal problémom hospodárskych nerozvinutých zemí, tzv. "ekonómie chudoby" a ekonómie poľnohospodárstva. Za túto oblasť výskumu získal aj Nobelovú cenu za ekonómiu v roku 1979.
Sedimentačný bazén

Sedimentačný bazén alebo sedimentačná panva alebo panva je miesto na zemskom povrchu (najčastejšie na morskom dne, ale v niektorých prípadoch aj na súši), kde dochádza k poklesávaniu a hromadeniu veľkého množstva sedimentov a ich následnej premene na usadené horniny. Vznik sedimentačných bazénov a ich lokalizácia je podmienená tektonickými pohybmi Zeme a rozdelenie bazénov na jednotlivé typy tiež vychádza z tektonického prostredia bazénu.
V panvách, ktorých sedimentárna výplň presahuje sa môžu za priaznivých okolností zachovávať uhľovodíky. Panvy sa líšia tvarom od misovitých po úzke a dlhé panvy pretiahnutého tvaru. Môžu byť ohraničené zlomami.
Rozdelenie.
Na základe štruktúry možno definovať dva základné typy panví:
Všetky sedimentárne panvy sú v užšom zmysle slova vlastne depozičnými panvami. Na základe morfotektonických kritérií sa rozdeľujú do šiestich kategórií, z ktorých každá má charakteristické štruktúrne znaky.
Včela

Včela môže byť:
Včely môže byť:
Zlatá bula sicílska

Zlatá bula sicílska (lat. "Bulla Aurea Siciliæ") je dokument, ktorý významne ovplyvnil postavenie stredovekého českého štátu. Vydal ju 26. septembra 1212 rímsky kráľ Fridrich II. Štaufský v Bazileji českému kráľovi Přemyslovi Otakarovi I. ako odmenu za podporu, ktorú mu Přemysl poskytol v boji o ríšsku kráľovskú korunu. Listina získala svoj názov, pretože bola spečatená zlatou pečaťou Kráľovstva oboch Sicílií, kde Fridrich dovtedy panoval. V čase vydania tohto dokumentu bol už síce zvoleným rímskym kráľom, ale pretože len smeroval do Nemecka, aby sa tu ujal vlády, ríšsku pečať k dispozícii nemal. 
Obsah dokumentu.
Zlatá bula sicílska predstavovala súhrn výsad, ktoré Přemyslovi I. Otakarovi už predtým udelili rímski panovníci Filip Švábsky a Oto IV., a zároveň bola potvrdením statusu quo vytvárajúceho sa na prelome 12. a 13. storočia. Predovšetkým znovu potvrdzovala povýšenie českého kniežatstva na dedičné kráľovstvo a dedičný kráľovský titul českých panovníkov (uznaný tiež pápežom Inocentom III.), ich právo investitúry pražských a olomouckých biskupov a nedeliteľnosť českého štátu (tým bolo zrušené rozhodnutie cisára Fridricha I. Barbarossu z roku 1182 o vytvorení moravského markgrófstva ako ríšskeho léna). Lénny vzťah českého kráľa k rímsku kráľovi, prípadne cisárovi, nadobudol formálnu podobu. Pri nástupe nového panovníka mal cisár právo len potvrdiť kráľa už zvoleného v Čechách. Ten potom získal hodnosť ríšskeho arcičašníka a postupne aj jedného zo siedmich kurfirstov, ktorí boli oprávnení voliť rímskeho kráľa. Povinnosti českého panovníka voči cisárovi boli obmedzené na vyslanie 300 jazdcov na rímsku korunovačnú jazdu (alebo zaplatenie 300 hrivien striebra nákladov na ich vypravenie) a kráľovu účasť na rokovaniach niektorých ríšskych snemov, ktoré sa schádzali v blízkosti českého územia (Merseburg, Norimberg, Bamberg).
Zlatá bula sicílska garantovala vnútornú nezávislosť českého štátu a zároveň jeho formálnym začlenením do Svätej ríše rímskej ponúkala českým kráľom ako ríšskym kniežatám nové možnosti aktívnej zahraničnej politiky. Prispela tak k zvýšeniu prestíže českého kráľovstva v strednej Európe i k upevneniu pozícií jeho panovníkov medzi európskymi vládcami, ale aj na domácom poli.
Originál listiny je uložený v Štátnom ústrednom archíve v Prahe.
Shenay Perryová

Shenay Perryová (* 6. júl 1984, Washington, Spojené štáty) je súčasná americká profesionálna tenistka.
Rated R (Queens of the Stone Age)

Rated R (taktiež "R" alebo "Restricted") je názov druhého štúdiového albumu kapely Queens Of The Stone Age, ktorý bol vydaný v roku 2000 v Interscope Records. Na tomto albume sa objavili aj hosťujúci vokalisti ako Rob Halford z heavy metalovej kapely Judas Priest, ktorý si zaspieval v piesni „Feel Good Hit of the Summer“ a Mark Lanegan zo Screaming Trees, ktorý odspieval pieseň „In The Fade“ a vypomohol s vokálmi v piesni „Auto Pilot“.
Album sa pôvodne mal volať "II", ale v poslednej chvíli bol názov zmenený. Napriek tomu promá a demá albumu sú pod názvom Queens Of The Stone Age II.
Vo Veľkej Británii sa predalo vyše 60 000 kópií albumu. Mesačník Metal Hammer ho nazval albumom roka 2000.
Zoznam piesní.
Špeciálna edícia albumu obsahuje bonusové cd so skladbami „Who'll Be the Next in Line“, „You're So Vague“, „Never Say Never“ a videom k piesni „Feel Good Hit of the Summer“.
Členovia.
Josh Homme v spolupráci s mnohými hudobníkmi, ako napr.: Chris Goss, Nick Oliveri a iní.
Cipora Obzilerová

Cipora Obzilerová (* 19. apríl 1973, Tel Aviv, Izrael) je súčasná izraelská profesionálna tenistka.
Mozilla Corporation

Mozilla Corporation je spoločnosť, ktorú plne vlastní Mozilla Foundation a ktorá zaisťuje vývoj, distribúciu a propagáciu internetových aplikácií akými sú webový prehliadač Mozilla Firefox či e-mailový klient Mozilla Thunderbird. Na rozdiel od Mozilla Foundation ide o komerčnú spoločnosť, ktorá produkuje zisk. Nie je motivovaná ziskom, pretože príjem putuje späť do projektov spätých s Mozillou. 
Mozilla Corporation bola založená 3. augusta 2005 . Prezidentkou novo vzniknutej spoločnosti je Mitchell Baker a cieľom spoločnosti je prinášať inovácie do oblasti webu. Prinášané produkty sú poskytované zdarma vrátane zdrojového kódu.
Oľga Alexejevna Pučkovová

Oľga Alexejevna Pučkovová, (* 27. september 1987, Moskva, Rusko) je súčasná ruská profesionálna tenistka.
Mozilla Foundation

Mozilla Foundation je nezisková organizácia, ktorá podporuje a riadi open source projekt Mozilla. Organizácia riadi infraštruktúru, drží ochranné známky a je plným vlastníkom spoločnosti Mozilla Corporation, ktorá zamestnáva niekolko vývojárov, ktorí spolu s komunitou vytvárajú webový prehliadač Mozilla Firefox a e-mailový klient Mozilla Thunderbird. Mozilla Foundation sídli v Kalifornii, USA.
História.
Mozilla Foundation bola založená 15. júla 2003 krátko potom, čo sa spoločnosť America Online (AOL) rozhodla, že už ďalej nebude tento projekt podporovať finančne a nebude poskytovať vývojárov na vývoj produktu. Nadácii bol ako počiatočný kapitál poskytnutá čiastka 2 milióny dolárov a existujúca infraštruktúra vrátane ochranných známok. 3. augusta 2005 bola touto nadáciou založená spoločnosť Mozilla Corporation, ktorá je ňou plne vlastnená a naďalej zaisťuje vývoj produktov Mozilla. Do novo vzniknutej spoločnosti prešla väčšina ľudí z nadácie. Tá teraz zaisťuje iba technické zázemie a vlastní ochranné známky.
Pin Ups

Pin Ups je album coververziíí skladieb, ktoré vydal roku 1973 britský spevák David Bowie. Je to jeho posledný album ktorý nahral so zoskupením hudobníkov The Spiders From Mars, ktoré ho sprevádzalo počas jeho umeleckej fázy keď sa prezentoval ako jeden z popredných predstaviteľov štýlu glam rock s konceptom mimozemskej bytosti nazvanej "Ziggy Stardust".
Album sa dostal do rebríčkov Spojeného kráľovstva 3. novembra, 1973 (zhodou okolností spolu s ďalším albumom coververzií "These Foolish Things" od Bryana Ferryho) a zostal v nich 21 týždňov na prvej pozícii. Naspäť sa dostal do rebríčkov 30. apríla, 1983 na 15 týždňov, kedy dosiahol 57. pozíciu. V júli 1990 sa tento album dostal znovu na jeden týždeň v rebríčku na 52. miesto.
Žena na obale albumu s Davidom Bowiem je supermodelka Twiggy.
Remastrované verzie.
Album Pin Ups bol remastrovaný dvakrát; prvýkrát roku 1990 vydavateľstvom "Rykodisc/EMI", s dvoma bonusovými skladbami, druhýkrát vydavateľstvom "Virgin Records", bez bonusov v roku 1999.
Numerická matematika

Numerická matematika je odvetvie matematiky, ktoré vytvára efektívne metódy výpočtu a približného riešenia rôznych úloh, realizovateľné aj na počítači.
Vlajka Iránu

Vlajka Iránu má tri vodorovné pruhy v tradičných iránskych farbách, zelenej, bielej a červenej, biely pruh je však o niečo širší než dva ostatné a zasahuje do nich úzkymi obdĺžnikovými zubami. Na dolnom okraji pruhu červeného sa vždy jedenásťkrát opakuje štylizovaným arabským písmom biele písané heslo "Alah je veľký" ("Allah akbar"). Uprostred bieleho pruhu je umiestnený červený iránsky znak. Ten tvorí štyri malé polmesiace systematický obklopujúce zvisle ležiacu čepeľ meča, nad ktorou je umiestnený zosilujúci znak arabského písma nazývaný "at-tašdíd". Kresba znaku je štylizácia Alahovho mena. Päť hlavných prvkov znaku symbolizuje päť základných pilierov islamu a ich zvislá poloha naznačuje cestu k jedinému Alahovi. Štyri polmesiace predstavujú fázu jeho narastania, tak ako rastie islamská viera. Meč znamená silu a statočnosť, ktorá je navyše zosilnená znakom "at-tašdíd". Podoba znaku zároveň evokuje predstavu zemského glóbusu. Červená farba vlajky znamená revolúciu, biela mier, zelená islam. Dvadsaťdvakrát sa opakujúci text na okrajoch farebných pruhov pripomína 22. bahmán revolučného roku 1357 (11. 2. 1979), ktorý je oslavovaný ako deň víťazstva iránskej revolúcie.
Aj keď republika bola v Iráne vyhlásená už 1. 4. 1979, bola nová iránska vlajka schválená parlamentom až 29. 7. 1980. Do tej doby bola používaná iránska trikolóra bez cisárskeho leva alebo s levom bez cisárskej koruny.
Galéria.
&lt;/div align="center"&gt;
Medzinárodný deň detí

Medzinárodný deň detí (skratka MDD) je sviatok detí, ktorý sa oslavuje v mnohých krajinách sveta. Medzinárodný deň detí sa zvyčajne (ale nie všade) oslavuje každoročne 1. júna. Na Slovensku (a v niektorých ďalších krajinách bývalého sovietskeho bloku) sa slávi od roku 1952.
Myšlienka Medzinárodného dňa detí vznikla na Svetovej konferencii pre blaho detí ("World Conference for the Wellbeing of Children") v Ženeve, v Švajčiarsku v roku 1925. Na tejto konferencii zástupcovia 54 krajín schválili deklaráciu, ktorá sa zaoberala chudobou, detskou prácou, vzdelaním a inými otázkami týkajúcimi sa detí na celom svete. Po konferencii viacero vlád zaviedlo v svojich krajinách takýto deň, s cieľom urobiť deťom radosť a zároveň poukázať na problémy týkajúce sa detí vo svete. Nie je úplne jasné, prečo bol ako MDD vybraný práve 1. jún. No tento dátum je na svete najobľúbenejší, oslavuje sa vo viac ako 21 krajinách.
Prvý jún sa uchytil obzvlášť v komunistických krajinách, kvôli čomu vznikla mylná domnienka, že MDD bol komunistický vynález. Avšak Deň detí sa napríklad v USA oslavoval prvýkrát už v roku 1925, a to v San Franciscu.
Vlajka Kambodže

Vlajka Kambodže – červená je tradičná farba Kambodže a zároveň sa spája s komunizmom a revolúciou. Na červenej ploche vlajky je biela kresba hlavného chrámu Angkor Vat z 12. storočia. Modrá symbolizuje vodu, ktorá je významným prírodným zdrojom Kambodže.
História vlajok Kambodže.
Vlajka Kambodžského kráľovstva pod francúzskym protektorátom bola červená s modrým lemom a bielym chrámom Angkor Vat v strede. Bola zavedená okolo roku 1863 (prvá zmluva medzi Kambodžou a Francúzskom). Po začlenení Kambodže do Francúzskej Indočíny v roku 1885 sa používala iba francúzska trikolóra. V roku 1948 bola zavedená nová vlajka. Modré lemovanie bolo ponechané len pri hornom a dolnom okraji a bola pozmenená aj kresba chrámu. V roku 1970 bol Angkor Vat presunutý do červeného kantónu. Zvyšok vlajky bol modrý s tromi hviezdami majúcich mnohoznačnú symboliku napr. zem, viera, republikánske zriadenie alebo Horná, Stredná a Dolná Kambodža. Demokratická Kambodža používala žltý štylizovaný Angkor Vat na červenom poli. Provietnamský režim túto vlajku upravil v roku 1979 tak, že počet veží Angkor Vatu bol zvýšený na päť a veže mali špicaté zakončenie. V rámci zmien ústavy bola v roku 1989 zavedená červeno-modrá vlajka so žltým Angkor Vatom v strede. V rokoch 1991 – 1993 viala nad Kambodžou vlajka dočasnej správy OSN. V strede svetlo modrej vlajky bol obrys krajiny s názvom štátu uprostred. Po obnovení kráľovstva po voľbách v roku 1993 bola obnovená vlajka z roku 1948.
Historické vlajky Kambodže.
&lt;/div align="center"&gt;
Brakická voda

Brakická voda je zmes sladkej a morskej vody v oblasti prímorského ústia rieky. V širšom význame je to sladká voda, ktorej salinita (slanosť) je na takom vysokom stupni, že je príčinou ústupu niektorých sladkovodných druhov, pričom počet jedincov znášajúcich slanosť sa zvyšuje.
Brakická voda obsahuje od 0,5 do 30 g soli na liter.
Eoin Colfer

Eoin Colfer (číta sa ako Owen) (* 14. máj 1965, Wexford, Írsko) je írsky spisovateľ, autor kníh o Artemisovi Fowlovi.
Životopis.
Narodil sa vo Wexforde na južnom pobreží Írska, kde vyrastal aj so 4 bratmi, otcom - učiteľom na základnej škole, historikom a hudobným skladateľom - a matkou, učiteľkou herectva. Prvýkrát kedy Eoin začal písať, to bolo ešte na základnej škole, písal pútavé príbehy o Vikingoch a rozprával ich všetkým kamarátom. Svoje príbehy písal na základe toho, čo sa naučil na hodinách dejepisu.
Keď skončil základnú školu, vyštudoval Univerzitu v Dubline kde študoval odbor Hlavný školský učiteľ ,vrátil sa naspäť do Wexfordu pracovať. V roku 1991 sa oženil a spolu so ženou 4 roky (1992-1996) cestoval a pracoval v Saudskej Arábii, Tunisku a v Taliansku.
Jeho prvá kniha, Benny a Omar , bola vydaná v roku 1998 podložená na jeho zážitkoch z Tuniska. Neskôr bola preložená do mnohých jazykov. Ďalšie vydanie nasledovalo 1999 a ďalšie nasledovali po nich. Po vydaní prvého zväzku Artemis Fowl v roku 2001 prestal Eoin učiť a sústredil sa čisto na písanie.
Povedal:“Neprestanem písať, kým ľudia neprestanú čítať alebo kým sa nezbláznim“. Eoin žije v Írsku so svojou ženou a dvoma deťmi.
Klavírny koncert č. 1 (Čajkovskij)

Klavírny koncert č. 1 b-mol, Op. 23 je dielo ruského skladateľa Piotra Iľjiča Čajkovského.
Čajkovskij zložil dielo na popud vynikajúceho klaviristu Nikolaja Rubinsteina, riaditeľa moskovského konzervatória. Keď ale Čajkovskij na Štedrý deň roku 1874 prehrával dielo Rubinsteinovi, stretol sa s veľkým nepochopením. Rubinstein koncert označil za banálny, slabo skomponovaný a nehrateľný. Navrhol Čajkovskému, aby koncert prepracoval podľa jeho požiadaviek. To však dotknutý skladateľ odmietol s tým, že nezmení ani jedinú notu. Pred vydaním koncertu však nakoniec predsa urobil nejaké zmeny, boli však malé a nezasahovali do podstaty diela. Po ponižujúcom odmietnutí skladby sa Čajkovskij rozhodol koncert venovať inému virtuóznemu klaviristovi a dirigentovi, Hansovi von Bülow, ktorý to s vďačnosťou prijal. Určite neoľutoval, premiéra v jeho podaní v Bostone v roku 1875 bola mimoriadne úspešná. Nadšené publikum si vo vytržení vyžiadalo opakovanie celej tretej vety. Ruská premiéra sa uskutočnila o týždeň neskôr v Sankt Peterburgu. Hans von Bülow koncertoval s dielom v Európe, a to sa rýchlo stalo súčasťou repertoáru najvýznamnejších klaviristov. Úspech diela dokonca prinútil i Rubinsteina, aby ho od roku 1878 hrával na svojich vystúpeniach. 
Koncert má tri vety:
Zloženie orchestra: 2 flauty, 2 hoboje, 2 klarinety, 2 fagoty, 4 lesné rohy, 2 trúbky, 3 trombóny, tympany, sláčikové nástroje (1. a 2. husle, violy, violončelá, kontrabasy). Typická dĺžka skladby je 34 minút.
Prvá veta, ktorá trvá dlhšie než ďalšie dve dokopy, je skomponovaná veľmi netradične. Koncert otvára dlhá, 106 taktov trvajúca predohra. Niekoľko prvých tónov patrí trombónom, po ktorých zaznie jedna z najznámejších melódií klasickej hudby vôbec. Melódiu držia sláčikové nástroje, ktoré doprevádza klavír mohutnými akordickými blokmi. Po doznení orchestra nasleduje prekvapivá kadencia klavíra odvodená od sláčikovej melódie. Potom znovu orchester s doprovodom klavíra zopakuje celú melódiu. Tu sa končí predohra, ktorej melódia sa viac už v priebehu koncertu nezopakuje. Až v tomto okamihu nasleduje expozícia prevedenie hlavnej a vedľajšej témy vety . Hlavná téma je inšpirovaná ukrajinskou ľudovou melódiou, vedľajšia je romantickejšia. Druhá veta začína tichými akordami hranými pizzicato. Nežnú až nevinne znejúcu hlavnú tému zahrá flauta a hneď po nej klavír s jemným doporovodom orchestra. V strednej časti vety je zakomponovaná rýchla klavírna pasáž. Tretiu vetu výrazne otvárajú tympany a sláčiky, a ihneď razantne nastupuje klavír. Hlavná téma je rýchla, tanečného charakteru s krátkymi klavírnymi frázami. Ďalšia téma je kontrastná, viac zasnívaná. 
Čajkovskij napísal ešte dva klavírne koncerty, ktoré sa ale hrávajú zriedka. Naopak, koncert b-mol je pravdepodobne najznámejším a najpopulárnejším klavírnym koncertom všetkých čias.
Nuria Llagosterová Vivesová

Nuria Llagosterová Vivesová (* 16. máj 1980, Mallorca, Španielsko) je súčasná španielska profesionálna tenistka. Počas svojej kariéry vyhrala 2 turnaje WTA v dvojhre a 13 turnajov vo štvorhre.
Zoznam rímskokatolíckych farárov v Lučenci

Toto je zoznam farárov Rímskokatolíckej cirkvi, pôsobiacich v Lučenci.
Luhačovice

Luhačovice sú kúpeľné mesto na juhovýchode Moravy v Zlínskom kraji, 16 km juhovýchodne od Zlína. Mesto má v katastrálnom výmere 33 km² (3 299 ha), 1 099 domov a 5 500 obyvateľov (2005). 
Liečia sa tu pacienti s chorobami dýchacieho ústrojenstva, trávenia a s obezitou. Luhačoviciach vyviera 6 prírodných prameňov a desiatky navŕtaných. Medzi známe patrí prameň Vincentka.
Dejiny.
Prvé stopy slovanského osídlenia v tomto kraji sú doložené už v 7. a 8. storočí, čo dosvedčujú archeologické nálezy v Oboře u Luhačovic. Najstaršia písomná zmienka o Luhačoviciach pochádza z roku 1412, na mesto bolo povýšené 3. júna 1936.
Iveta Benešová

Iveta Benešová (* 1. február 1983, Most) je bývalá česká profesionálna tenistka. Počas svojej kariéry vyhrala 2 turnaje WTA v dvojhre a 14 turnajov vo štvorhre.
Pohár Federácie (FED Cup).
Iveta Benešová sa zúčastnila 13 zápasov Pohára federácie za tím Česka s bilanciou 4-9 v dvojhre a 7-3 vo štvorhre.
Zéta

Zéta alebo zeta alebo dzeta (veľké Ζ, malé ζ) je šieste písmeno gréckej abecedy. V systéme gréckych čísel má hodnotu 7.
Zéta vznikla z fenického písmena zajin. Neskôr sa z nej vyvinulo písmeno Z v latinke a písmeno З v cyrilike. Pretože sa v latinčine toto písmeno, ako aj Y, používalo sa iba na preklad gréckych slov a boli tak zaradené na koniec abecedy.
V Unicode majuskulný tvar je U+0396 a minuskulný U+03B6.
Éta

Éta alebo eta (veľké Η, malé η) je siedme písmeno gréckej abecedy. V systéme gréckych čísel má hodnotu 8.
Théta

Théta (veľké Θ, malé θ) je ôsme písmeno gréckej abecedy. V systéme gréckych čísel má hodnotu 9.
Jota

Jota môže byť:
Jota (grécke písmeno)

Jota alebo iota (zriedkavo "ióta"; veľké Ι, malé ι) je deviate písmeno gréckej abecedy. V systéme gréckych čísel má hodnotu 10.
Kapa (grécke písmeno)

Kapa (zastarano "kappa"; veľké Κ, malé κ) je desiate písmeno gréckej abecedy. V systéme gréckych čísel má hodnotu 20.
Kappa

Kappa môže byť:
Dezert

Dezert je malá porcia jedla. Preto sa nepodáva samostatne, ale na záver menu. Dezertov je veľa druhov, ale mali by chuťovo harmonizovať s ostatnými chodmi. Najčastejšie ho predstavuje malá porcia sladkého jedla (múčník, zákusok, torta, zmrzlina, puding), jeho charakter je však silne podmienený krajovými zvyklosťami - napr. vo Francúzsku je zvykom servírovať ako dezert syr (aj niekoľko druhov) alebo syr s ovocím, v Taliansku okrem sladkostí sa podáva aj syr alebo ovocie, v Španielsku sa pod dezertom rozumie sladkosť, ale v závislosti na ročnom období sa servíruje aj ovocie (v lete)
Chennai Open

Chennai Open je mužský tenisový turnaj v Indii, ktorý sa hrá od roku 1996. Prvý ročník sa hral v meste Naí Dillí. Od roku 1997 sa turnaj koná v meste Chennai. Turnaj sa v rokoch 1996 až 2002 hral pod názvom Gold Flake Open, v rokoch 2002 až 2004 pod názvom Tata Open. Do roku 1999 sa hral sa v apríli, v roku 2000 bol termín posunutý na prvý januárový týždeň. V súčasnosti je zaradený do ATP World Tour 250 series. Zápasy sa hrajú na otvorených dvorcoch s tvrdým povrchom v SDAT Tennis Stadium v Nungambakkam.
Virginia Ruanová Pascualová

Virginia Ruanová Pascualová (* 21. september 1973, Madrid, Španielsko) je súčasná španielska profesionálna tenistka. Počas svojej kariéry vyhrala 3 turnaje WTA v dvojhre a 38 turnajov vo štvorhre.
Angloamerika

Angloamerika je termín, ktorý označuje časti amerického svetadielu, v ktorých je úradným jazykom angličtina alebo majú výrazné historické, etnické, lingvistické a kultúrne spojenie s Anglickom, Spojeným kráľovstvom alebo Britskými ostrovmi vo všeobecnosti.
Alternatívne je to časť anglosféry. Je odlišná od Latinskej Ameriky, čo je zas región Ameriky, kde sa používajú románske jazyky (hlavne francúzština, španielčina a portugalčina).
Patria sem Spojené štáty a Kanada v Severnej Amerike, pričom tento termín sa často používa ako súhrnné označenie týchto dvoch krajín. V Strednej a Južnej Amerike sem patrí Belize, Guyana, Jamajka a niekoľko karibských štátov, napríklad Bermudy. Surinam "nie je" súčasťou Angloameriky, pretože úradným jazykom je tu holandčina, podobne ako v Holandských Antilách a Arube. Angličtina je úradným jazykom aj na Falklandoch.
Max-Morlock-Stadion

Stadion Nürnberg je futbalový štadión nachádzajúci sa v Norimbergu v Nemecku. Domáce zápasy na ňom hrá prvoligový 1. FC Norimberg. Má kapacitu 36 898 ľudí.
Bol postavený v roku 1928 podľa projektu Otta Ernsta Schweizera. Pred Majstrovstvami sveta 2006 bol zmodernizovaný. Je ešte jeden názov štadiónu a to – Grundig Stadion je odvodený od názvu sponzora klubu 1. FC Norimberg.
Galéria.
&lt;/div align="center"&gt;
MHPArena

MHPArena, pôvodne Neckar-Stadion, je štadión postavený v roku 1933. Počas svojej histórie prešiel niekoľkými úpravami a v dnešnej dobe patrí medzi najmodernejšie štadióny v Európe. Výnimočnosťou štadiónu je obrovská vysielacia plocha pre divákov o rozlohe 115 metrov štvorcových s dvoma obrazovkami. Okrem športových akcií sa tu konalo aj mnoho koncertov, napríklad Rolling Stones.
Gottlieb Daimler Stadion je domovským štadiónom klubu VfB Stuttgart a je umiestnený v Stuttgartskej štvrti Bad Cannstatt. 
Na štadióne sa konali majstrovstvá sveta vo futbale 1974 a 2006, majstrovstvá Európy vo futbale 1988, majstrovstvá sveta v ľahkej atletike 1993 a majstrovstvá Európy v ľahkej atletike 1986.
V rokoch 2008 až 2023 sa štadión volal Mercedes-Benz Arena. Od leta 2009 sa začala rekonštrukcia štadióna, ktorá by mala byť ukončená na konci roku 2011 a štadión by mal byť určený iba na futbal.
Celtic FC

Celtic Football Club, bežne známy ako Celtic, je škótsky profesionálny futbalový klub so sídlom v Glasgowe, ktorý hrá v škótskej Premiership. Klub bol založený v roku 1887. Prvý zápas odohrali v máji 1888, priateľský zápas proti Rangers, ktorý Celtic vyhral 5–2. Celtic sa etabloval v škótskom futbale, počas prvej dekády 20. storočia vyhral šesť po sebe nasledujúcich ligových titulov. Klub zaznamenal najväčšie úspechy v 60. a 70. rokoch pod vedením Jocka Steina, keď vyhral deväť po sebe idúcich ligových titulov a v roku 1967 Európsky pohár. 
Celtic hral v celej svojej histórii v zelenej a bielej farbe a v roku 1903 na dresoch prijal pásiky, ktoré sa odvtedy používajú. Celtic je jedným z iba piatich klubov na svete, ktoré vo svojej histórii vyhrali viac ako 100 trofejí. Klub vyhral škótsky ligový šampionát 53-krát, naposledy v sezóne 2022-23, Škótsky pohár 41-krát a Škótsky ligový pohár 21-krát. Najväčšou sezónou klubu bola sezóna 1966/967, keď sa Celtic stal prvým britským tímom, ktorý vyhral Európsky pohár, vyhral aj škótsky ligový šampionát, Škótsky pohár, Ligový pohár a Glasgow Cup. Celtic sa dostal aj do finále Európskeho pohára v roku 1970 a finále Pohára UEFA v roku 2003, pričom v oboch finále prehral. 
Rivalita.
Celtic má s Rangers dlhotrvajúcu neľútostnú rivalitu a kluby sú známe ako Stará firma, ktorú niektorí považujú za najväčšie futbalové derby na svete. Fanúšikovská základňa klubu sa v roku 2003 odhadovala na približne 9 miliónov po celom svete a existuje viac ako 160 klubov priaznivcov Celticu vo viac ako 20 krajinách. Odhadom 80 000 fanúšikov cestovalo do Sevilly na finále Pohára UEFA v roku 2003 a ich „výnimočne lojálne a športové správanie“ si napriek porážke vyslúžilo klubové ocenenia Fair Play od FIFA a UEFA.
Úspechy.
Vyhrané domáce súťaže.
1892–93, 1893–94, 1895–96, 1897–98, 1904–05, 1905–06, 1906–07, 1907–08, 1908–09, 1909–10, 1913–14, 1914–15, 1915–16, 1916–17, 1918–19, 1921–22, 1925–26, 1935–36, 1937–38, 1953–54, 1965–66, 1966–67, 1967–68, 1968–69, 1969–70, 1970–71, 1971–72, 1972–73, 1973–74, 1976–77, 1978–79, 1980–81, 1981–82, 1985–86, 1987–88, 1997–98, 2000–01, 2001–02, 2003–04, 2005–06, 2006–07, 2007–08, 2011–12, 2012–13, 2013–14, 2014–15, 2015–16, 2016–17, 2017–18, 2018–19, 2019–20, 2021–22, 2022–23, 2023-24
1891–92, 1898–99, 1899–1900, 1903–04, 1906–07, 1907–08, 1910–11, 1911–12, 1913–14, 1922–23, 1924–25, 1926–27, 1930–31, 1932–33, 1936–37, 1950–51, 1953–54, 1964–65, 1966–67, 1968–69, 1970–71, 1971–72, 1973–74, 1974–75, 1976–77, 1979–80, 1984–85, 1987–88, 1988–89, 1994–95, 2000–01, 2003–04, 2004–05, 2006–07, 2010–11, 2012–13, 2016–17, 2017–18, 2018–19, 2019–20, 2022–23
1956–57, 1957–58, 1965–66, 1966–67, 1967–68, 1968–69, 1969–70, 1974–75, 1982–83, 1997–98, 1999–2000, 2000–01, 2005–06, 2008–09, 2014–15, 2016–17, 2017–18, 2018–19, 2019–20, 2021–22, 2022–23
Vyhrané medzinárodné súťaže.
1966–67, Finalista: 1969–70
Finalista: 2002–03
Iné.
Škótska liga, Škótsky pohár, Škótsky ligový pohár, Európsky pohár 
1966-67
Škótska liga, Škótsky pohár, Škótsky ligový pohár,
1966–67, 1968–69, 2000–01, 2016–17, 2017–18, 2018–19, 2019–20, 2022–23
Furán

Furán je heterocyklická organická zlúčenina s jedným atómom kyslíka v päťčlánkovom cykle. Je to aromatická zlúčenina. Za normálnych podmienok je to priehľadná, veľmi prchavá, horľavá kvapalina s teplotou varu blízkej izbovej teplote (31,4 °C). 
Furán je toxický a karcinogénny. Jeho katalytickou hydrogenáciou v prítomnosti paládia vzniká tetrahydrofurán. V kyslom prostredí je nestabilný a polymerizuje.
Syntéza.
Bežne sa furán pripravuje Feistovou-Benaryho syntézou. Ide o reakciu α-halogénketónov s β-dikarbonylovými zlúčeninami. Vyjadruje ju nasledovná schéma:
Veľmi jednoduchý spôsob výroby furánu je reakcia 1,4-diketónov s oxidom fosforečným podľa Paalovej-Knorrovej syntézy.
Reakcie.
Kvôli jeho aromatickosti reaguje furán veľmi odlišne od ostatných heterocyklických éterov, ako je tetrahydrofurán. V elektrofilných substitučných reakciách je podstatne reaktívnejší ako benzén. Substituenty sa prednostne naväzujú do polôh 2 a 5.
Furán môže vstupovať do Dielsovej-Alderovej reakcie, napríklad:
Furán možno katalyticky v prítomnosti paládia hydrogenovať na dihydrofurán a tetrahydrofurán.
Biochemický význam.
Podľa furánu sú pomenované furanózy, cyklické formy sacharidov, ktoré majú päť atómov v kruhu. Furanózy však nemajú aromatický kruh a ich základom je v skutočnosti tetrahydrofurán.
Red Bull Arena

Red Bull Arena (do 30. júna 2010 Zentralstadion) je hlavný futbalový štadión v Lipsku (Sasko, Nemecko), kde hrá tím RB Leipzig.
Centrálny štadión bol otvorený v roku 1956 a až do svojej prestavby bol najväčším štadiónom v Nemecku s kapacitou 100 000 sediacich divákov. Počas socializmu štadión slúžil okrem iného aj pre spartakiády. V roku 1997 sa mesto rozhodlo pre prestavbu štadióna. Tá prebehla od decembra 2000 do júna 2004. V roku 2006 sa štadión stal hostiteľom piatich zápasov Majstrovstiev sveta vo futbale.
Majstrovstvá sveta vo futbale 2006 na Zentralstadione.
Centrálny štadión je jedným zo štadiónov, kde sa roku 2006 hrali Majstrovstvá sveta vo futbale na jedinom v bývalom Východnom Nemecku.
Geto

Getto je časť mesta, väčšinou vykázaná majoritou obyvateľstva tej-ktorej minorite, teda miesto, kde žijú ľudia rovnakého náboženského, národného alebo rasového pôvodu a podobne, a to buď dobrovoľne alebo nedobrovoľne. Termín sa začal používať v súvislosti s benátskym getom, kde museli žiť miestni Židia.
Židovské getá začali vznikať v stredoveku, a to najmä pri sídlach panovníkov a v mestách, v ktorých malo sídlo biskupstvo. Jedno z najväčších vzniklo v Ríme v roku 1556. V stredoveku vznikali aj v Uhorsku, vrátane Slovenska. Na Slovensku bolo najznámejšie židovské geto v Bratislave. Getá mali samosprávu, obyvatelia ich mohli opustiť len vo vymedzenom čase.
Počas druhej svetovej vojny zriadili nacisti getá na základe rasových teórií v mnohých krajinách. Na Slovensku sa počas 2. svetovej vojny plánovalo zriadenie get v okrajových častiach Bratislavy, Nitry, Topoľčian, Vrbového, Nového Mesta nad Váhom, Žiliny, Liptovského Mikuláša, Spišskej Novej Vsi, Prešova, Bardejova, Sabinova, Humenného, Stropkova a Michaloviec. Hoci niektorí Židia boli násilne presťahovaní na tieto územia na jeseň 1941, k vybudovaniu get nedošlo, pretože väčšina slovenských židov bola deportovaná do koncentračných táborov na Slovensku, v Poľsku alebo inde v zahraničí.
Lysithea

Lysithea alebo Lysitea môže byť:
Hyrrokkin (mesiac)

Hyrrokkin (predbežné označenie S/2004 S 19) je prirodzený satelit planéty Saturn. Jeho objav oznámili Scott S. Sheppard, David C. Jewitt, Jan Kleyna a Brian G. Marsden 26. júna 2006 na základe pozorovaní od 12. decembra 2004 do 30. apríla 2006.
Má priemer okolo a obieha Saturn v priemernej vzdialenosti raz za 914,292 dní s inklináciou 153,3° k ekliptike a 154,3° k rovníku Saturna. Rotuje retrográdne a má excentricitu 0,3604.
Pomenovanie dostal v apríli 2007 po postave menom Hyrrokkin.
Vlajka Libanonu

Vlajku Libanonu tvoria tri vodorovné pruhy, červený, biely a červený (1:2:1), uprostred vlajky na bielom pruhu je zelený libanonský céder, prastarý symbol krajiny. Symbolizuje silu, svätosť a nesmrteľnosť. 
Už v 18. a 19. storočí používali maronitskí kresťania v Libanone bielu vlajku s obrazom cédra. Červená farba predstavuje sebaobetovanie, biela mier. Podľa inej verzie je červená farbou Kajsovcov, biela Jemencov, dvoch kmeňov žijúcich v nepokojoch na libanonskom území v rokoch 630 – 1711.
Vlajka bola vytvorená roku 1943, do tej doby sa používala francúzska trikolóra s cédrom uprostred, zavedená roku 1920.
Galéria.
&lt;/div align="center"&gt;
Puddle of Mudd

Puddle of Mudd je americká post-grunge skupina z Kansas City, Missouri. Jej tvorba je výrazne ovplyvnená skupinami Alice in Chains či Nirvana.
Skupinu založili v roku 1993 Wes Scantlin, Kenny Burkett, Jimmy Allen a Sean Samon. Jej názov odvodili od veľkých záplav na rieke Missouri ktoré postihli aj ich mesto (puddle of mudd v preklade "kaluž blata").
NHL Entry Draft 2005

NHL Entry Draft 2005 bol 43. vstupný draft NHL. Uskutočnil sa v The Westin Ottawa vo Ottawe (Ontário, Kanada) 30. júla 2005.